కె.విశ్వనాథ్ దర్శకత్వం వహించిన ఓ సీత కథ ద్వారా సినీ రంగ ప్రవేశం చేసిన వేటూరి, సంగీత జ్ఞానాన్నీ పదరచనల బాణీల్నీ స్పష్టంగా వంటబట్టించుకొని ఆ బాణీలతో సినిమాపాటకు వోణీలు వేయించారు. సాంప్రదాయ కీర్తనల్లోని పల్లవుల్ని, పురాణసాహిత్యంలోని పంక్తుల్నీ గ్రహించి అందమైన పాటల్ని అలవోకగా రచించడంలో ఆయన అసాధ్యుడు. వేటూరి అనగానే వెంటనే స్ఫురించేది అడవి రాముడు, శంకరాభరణం. ఇంకా సిరిసిరిమువ్వ, సాగరసంగమం, సప్తపది, సీతాకోకచిలుక, ముద్దమందారం, సితార, అన్వేషణ, స్వాతిముత్యం… ఇలా ఎన్నో సినిమాలు…ఈ సినిమాలలోని అందమయిన అద్బుతమయిన పాటలు!
“పిల్లనగ్రోవికి నిలువెల్లగాయాలు అల్లన మ్రోవిని తాకితే గేయాలు” “నువ్వు పట్టుచీర కడితే ఓ పుత్తడిబొమ్మా ఆ కట్టుబడికి తరించేను పట్టుపురుగు జన్మ” ఉచ్ఛ్వాస నిశ్వాసములు వాయులీనాలు స్పందించు నవనాడులే వీణాగానాలు కదులు ఎదలోని సడులే మృదంగాలుఇలాంటి అపురూప పదవిన్యాసాలు ఆయన పాటల్లో అడుగడుగునా కనిపిస్తాయి.
వేటూరి చాలా రకాల పాటలను రాసారు. సంప్రదాయ కవిత్వం దగ్గర నుండి జానపద గీతాల వరకు అన్నింటిలోనూ తన ప్రతిభను నిరూపించుకున్నారు.పండితుల నుండి పామరుల వరకు అందరిని అలరించిన విశిష్ట శైలి ఈయన సొంతం. శ్రీశ్రీ తర్వాత తెలుగు సినిమా పాటకి జాతీయ ఉత్తమ సినిమా పాటల రచయిత పురస్కారాన్ని అందించారు. ఆయన మాతృదేవోభవ సినిమాకి రాసిన రాలిపోయే పువ్వా నీకు రాగాలెందుకే… అనే పాటకి 1994వ సంవత్సరానికి గాను ఈ పురష్కారం వచ్చింది. ఇది తెలుగు పాటకు రెండవ జాతీయ పురస్కారం. అయితే కేంద్ర ప్రభుతం తెలుగు భాషకు ప్రాచీన భాషా హోదా ఇవ్వనందుకు నిరసనగా తన పాటకు వచ్చిన జాతీయ పురస్కారాన్ని తిరిగి ఇచ్చి వేసిన మాతృ భాషాభిమానం ఈయన వ్యక్తిత్వ శైలికి ఒక మచ్చు తునక.
కళాతపస్వి కె.విశ్వనాథ్, కె.వి.మహదేవన్ మరియు ఇళయరాజాలతో వేటూరి అద్భుతమైన గీతాలను అందించారు. తను రాసిన పాటలలో తాను గొప్పగా భావించే పాటలు సాగర సంగమంలో తకిట తదిమి తకిట తదిమి తందాన…, నాదవినోదము….
ke.vishwanath darsakatvam vahinchina oo seetha katha dwara cinee ranga pravesam chesina veturi, sangeeta gnaanaannii padarachanala baaneelnee spashtamgaa vantabattinchukoni aa baaniilatoe cinemapataku voneelu veyinchaaru. saampradaaya keertanalloni pallavulni, puraanasaahityamlooni panktulnee grahinchi andamaina paatalni alavokagaa rachinchadamlo aayana asaadhyudu. veturi anagaane ventane sphurinchedi adavi ramudu, sankaraabharanam. inka sirisirimuvva, saagarasangamam, saptapadi, seetaakokachiluka, muddamandaaram, sitaara, anveshana, swaatimutyam ilaa enno cinemalue cinemaalaloni andamayina adbutamayina paatalu!
kepillanagroviki niluvellagaayaalu allana mrovini taakithe geyali kunavu pattuchiira kadithe oo puttadibomma aa kattubadiki tarinchenu pattupurugu janmi uchchwasa nishwaasamulu vaayuleenaalu spandinchu navanadule veenaagaanaalu kadulu edaloni sadule mrudangaaluilaanti apurupa padavinyaasaalu aayana paatallo adugaduguna kanipistaayi.
veturi chala rakala paatalanu rasaru. sampradaaya kavitvam daggara nundi jaanapada geetaala varaku annintiloonuu tana pratibhanu niroopinchukunnaaru.panditula nundi paamarula varaku andarini alarinchina visishta saili eeyana sontam. srishree tarvaata telugu sinima paataki jaateeya uttama sinima paatala rachayita puraskaaraanni andinchaaru. aayana matrudevobhava sinimaki raasina ralipoye puvwa neeku ragalenduke ane paataki 1994va samvatsaraaniki gaanu ee purashkaaram vachindi. idhi telugu paataku rendava jaateeya puraskaaram. ayithe kendra prabhutam telugu bhashaku praacheena bhasha hoda ivvananduku nirasanagaa tana paataku vachina jaateeya puraskaaraanni tirigi ichi vesina maatru bhashabhimanam eeyana vyaktitva sailiki oka machu tunaka.
kalatapasvi ke.vishwanath, ke.vi.mahadevan mariyu ilayaraajaalato veturi adbhutamaina geetaalanu andinchaaru. tanu raasina paatalalo taanu goppagaa bhavinche paatalu saagara sangamamlo takita tadimi takita tadimi tandani, naadavinodamu.